# מועצת שיתוף הפעולה של מדינות המפרץ

מועצת שיתוף הפעולה של מדינות המפרץ
مجلس التعاون لدول الخليج العربية|  |
| מדינות מועצת שיתוף הפעולה של המפרץ |
|  |
|
שפה רשמית |
ערבית |
|
מדינה | **רשימה ערב הסעודית ערב הסעודית
* איחוד האמירויות הערביות איחוד האמירויות הערביות
* עומאן עומאן
* כווית כווית
* קטר (מדינה) קטר
* בחריין בחריין
 |
|
משרד ראשי |
ריאד, ערב הסעודית ערב הסעודית |
|
תקופת הפעילות |
25 במאי 1981 – הווה (45 שנים) |
| gcc-sg.ae |
|   |

**מועצת שיתוף הפעולה של מדינות המפרץ** (בערבית: ‏**مجلس التعاون لدول الخليج العربية**‏Ⓘ‏) ידועה גם בראשי התיבות **Gulf Cooperation Council – GCC**, היא גוף פוליטי וכלכלי, המאגד את שש המדינות הערביות והמלוכניות השוכנות לחופי המפרץ הפרסי (ומדינות חצי האי ערב למעט תימן): כווית, ערב הסעודית, איחוד האמירויות הערביות, עומאן, בחריין וקטר.

## היסטוריה

המועצה נוסדה ב-25 במאי 1981, באבו דאבי שבאיחוד האמירויות. הרקע להקמתה היה מלחמת איראן–עיראק (1980–1988), שטלטלה את אזור המפרץ הפרסי כולו. המטרה הישירה להקמת המועצה הייתה חיזוק וייצוב של נסיכויות המפרץ הקטנות באמצעות הידוק הקשרים הביטחוניים והכלכליים ביניהן.

בשנת 1999 הייתה מוזה אל-מאלכי לאישה הראשונה בבמדינות המועצה, שהתמודדה בבחירות מוניציפליות.

ביוני 2017 פרץ המשבר הדיפלומטי הקטרי כאשר שאר מדינות המועצה החרימו את קטר, בשל קשריה עם איראן, טורקיה ותנועת האחים המוסלמים, והאשימו אותה בתמיכה בארגוני טרור איסלאמיסטיים. בינואר 2021 החרם הסתיים לאחר יותר משלוש שנים.

באוגוסט 2020 קראו חברות ה-GCC למועצת הביטחון להאריך את אמברגו הנשק נגד איראן.

## יעדים

את יעדי המועצה ניתן לחלק לשלוש קבוצות:

### 1. הגנה מפני איומים חיצוניים (לדוגמה איראן ועיראק)

* הקמת כוח המגן של חצי האי ערב
* תוכניות מבצעיות אסטרטגיות מתואמות

נשיא ארצות הברית דונלד טראמפ בוועידת פסגת מועצת שיתוף הפעולה של מדינות המפרץ בריאד, מאי 2025
### 2. הגברת השגשוג הכלכלי

* גיבוש תקנות דומות בתחומים שונים כגון כלכלה, מימון, מסחר, מכס, תיירות, חקיקה וניהול
* עידוד ההתקדמות המדעית והטכנית בתעשייה, מכרות, חקלאות, מים ומשאבים בעלי חיים
* הקמת מיזמים משותפים
* עידוד שיתוף הפעולה של המגזר הפרטי

### 3. התמודדות עם אתגרים גלובליים ומקומיים בעולם משתנה תדיר

* הקמת מכוני מחקר מדעיים
* הידוק הקשרים בין העמים החברים בארגון

## מטבע משותף

 ערך מורחב – **ח'ליג'י**

בסוף 2001 הסכימו מדינות הארגון על איחוד מכסים החל מ-1 בינואר 2003 ועל כינון מטבע משותף החל מ-2010, שיהיה ההילך החוקי היחיד במדינות אלו. בשנת 2006 עומאן הפרשה מהסכם המטבע המשותף.

ב-30 בדצמבר 2008 חתמו ערב הסעודית, כוויית, קטאר, איחוד האמירויות הערביות ובחריין על ההסכם הרשמי לאיחוד מוניטרי, אך לא הצליחו להגיע להסכמה לגבי מיקומו של הבנק המרכזי האזורי שיוקם לצורך כך. ב-24 במרץ 2009 הודיע נאצר אל-קאוד, סגן עוזר כללי לענייני כלכלה בארגון, כי מועד תחילת האיחוד המוניטרי ידחה עקב המשבר הכלכלי העולמי וחוסר שיתוף פעולה מספק בין המדינות החברות. במאי 2009 פרשה איחוד האמירויות הערביות. מאז לא היה התפתחויות נוספות ובפועל התוכנית נדחתה שוב ושוב.

## ראשי המדינות החברות

* **בחריין בחריין**
חמד בן עיסא אָאל ח'ליפה
מלך בחריין
* **כווית כווית**
משעל אל-אחמד א-ג'אבר א-סבאח
מלך כווית
* **עומאן עומאן**
היית'ם בן טארק אאל סעיד
סולטאן עומאן
* **קטר (מדינה) קטר**
תמים בן חמד אאל ת'אני
אמיר קטר
* **ערב הסעודית ערב הסעודית**
סלמאן בן עבד אל-עזיז אאל סעוד
מלך ערב הסעודית
* **איחוד האמירויות הערביות איחוד האמירויות הערביות**
מוחמד בן זאיד אאל נהיאן
נשיא איחוד האמירויות

## לקריאה נוספת

* יואל גוז'נסקי, היחסים בין מדינות המפרץ ועתיד "המועצה לשיתוף-פעולה במפרץ", 1 באוקטובר 2020, באתר המכון למחקרי ביטחון לאומי
* דין שמואל אלמס, ‏המדינה ששואפת להחליף את קטר כשחקנית מרכזית ברצועת עזה, באתר גלובס, 20 בדצמבר 2023
* אלדד שביט, יואל גוז'נסקי, ביקור הנשיא טראמפ במפרץ: סדר אזורי משתנה והאתגר לישראל, מבט על, גיליון 1984, 18 במאי 2025, באתר המכון למחקרי ביטחון לאומי

## ראו גם

* הארגון לשיתוף פעולה אסלאמי
* מבחן ההומוסקסואליות של מועצת שיתוף הפעולה של מדינות המפרץ
* רכבת המפרץ

## קישורים חיצוניים

 מדיה וקבצים בנושא **מועצת שיתוף הפעולה של מדינות המפרץ** בוויקישיתוף

* אתר האינטרנט הרשמי של מועצת שיתוף הפעולה של מדינות המפרץ (בערבית)

* אתר האינטרנט הרשמי של מועצת שיתוף הפעולה של מדינות המפרץ (באנגלית)

* אתר האינטרנט הרשמי של מועצת שיתוף הפעולה של מדינות המפרץ

* מועצת שיתוף הפעולה של מדינות המפרץ, ברשת החברתית אינסטגרם
* מועצת שיתוף הפעולה של מדינות המפרץ, באתר אנציקלופדיה בריטניקה (באנגלית)

## הערות שוליים